open-index/open-wikipedia-markdown huggingface dataset:
Kolontong

**Kolontong** atawa kokolotong téh nyaéta kadaharan has Indonesia nu asalna ti Daérah Sunda Jawa Barat nu bahan utamana téh béas ketan jeung gula beureum. Ieu kadaharan biasana kapanggih di daérah Banten, Cianjur, Sukabumi, Bandung, jeung daérah nu séjénna. Lian ti éta, rasana amis jeung rangu. Kolontong bisa ogé dijadikeun lalawuh keur maturan nginum cikopi.  Kolontong biasana ceuyah dina poéan lebaran, hajat, jeung poé husus lianna.  Nepi ka kiwari, kolontong mah masih kénéh kaasup kadaharan nu murah jeung jadi karesep masarakat ku rasana nu kareueut.

## Rujukan
Jubung

**Jubung** nyaéta anyaman tina awi anu wangunna kawas soko téténong. Jubung sok di kana kancahkeun nu jang dipaké gogodogan atawa dipaké ajang naheur lahang sangkan cai godogan atawa lahang nu keur nyengka henteu ngabulaéh lébér. Ieu jubung gé sok dijadikeun tempat pikeun neundeun aseupan kosong nu ditangtungkeun. Lamun aseupan ditangtungkeun dina jubung jadi ngagantung, lantaran cangkéngna lebah wengku kasangkéh ku jubung.

## Rujukan
Klepon

ka|jmpl|Klepon Tulungagung
**Klepon** atawa **kelepon** nyaéta kadaharan tradisional di Indonesia nu kaasup kana jajanan pasar. Ieu kadaharan dijieun tina tipung ketan bentukna kawas bal leutik jeung dieusian ku gula beureum jeung dikulub dina cai nu ngagolak. Klepon anu geus asak téh digulungkeun dina kalapa meunang marud nepi ka napel, jadi klepon téh katempo warnana nyurup jeung kalapa. Biasana klepon disimpen dina wadah nu dijieun tina daun cau.

Di Sumatra jeung di Malaysia, klepon disebut ogé disebut ondé-ondé. Ari di Jawa nu disebut Onde-onde téh dijieun tina tipung béas nu dicampur adonan kacang héjo jeung siki wijen. Béda sesebutan antara urang Jawa jeung Sumatra-Malaysia téh mindeng ngabalukarkeun kasalahan jeung bingung kana ngaran ondé-ondé téh. Klepon téh ilahar dijual jeung getuk atawa cenil (*cetil*) keur lalawuh dina waktu isuk-isuk atawa pasosoré. Warna klepon biasana bodas atawa héjo gumantung kana rasana. Klepon nu warnana héjo kudu ditambahkeun pewarna tina suji daun atawa daun pandan.
És lilin

jmpl|És loli warna héjo
**És loli** atawa **és lilin** nyaéta kainuman beku nu seger dijieun tina és kalawan maké gagang leutik keur panyekelna. Ieu inuman beku dijieun tin cairan nu rupa-rupa rasana (saperti jus jeruk, kadu, nangka, strobéri, kopyor, atawa luyu jeung karesep). Waktu geus beku, és bisa dilamotan bari dicekel gagangna.

## Referensi 
## Tempo Ogé 
* Es krim
Soto Bandung

jmpl|Soto Bandung
**Soto Bandung** nyaéta salah sahiji kadaharan soto has ti daérah Bandung, Jawa Kulon. Di Bandung kadaharan ieu pada mikaresep ku sabab rasana nu seger jeung gurih.											

Soto Bandung biasana dijualna téh disisi jalan, saperti dikaki lima, kiwari mah loba dijual di Réstoran jeung *Mall*. Bungbu nu dipakéna kayaning jahé, séréh, laja, uyah, gula sarta bungbu nu dilemeskeunna saperti bawang beureum, bawang bodas, jeung pedes. Cara nyieunna, daging sapi digolakkeun nepi ka asak. Tuluy dagingna dikeureutan leutik-leutik masagi kawas dadu. Cai kaldu daging urut ngulubkeun dagingna tuluy disaring, jeung dihaneutkeun deui nepi ka ngagolak. Pikeun nyieun kuahna, sanggraikeun heula bungbu nu meunang ngalemeskeun, tuluy asupkeun jahé, laja, séréh nepi ka seungitna kaluar. Tuluy campurkeun ka cai kaldu nu meunang ngagolakkeun tadi, asupkeun daging, masak nepi ka dagingna hipu. Geus kitu mah kari asupkeun uyah jeung gula.

Dipidangkeunna Soto Bandung téh dina mangkok, tuluy ditambahan ku lobak nu geus dikulub, dikeureutan ipis-ipis, salédri, bawang daun, goréng kacang kadélé. Saacan didahar, tambahkeun peresan jeruk mipis supaya kuahna beuki seger. Mun hayang amis lada mah kari tambahan sambel jeung kécap.

## Tinggali ogé 
* Soto Lamongan
* Soto Batawi
* Soto Sadang
* Soto Madura
* Soto Kudus
* Soto Jepara
* Soto Padang
* Soto Kediri
* Soto Hayam

## Rujukan
Atmosphere

**Atmosphere** atawa **mood** dina karya sastra mah kaasup kana rékaan suasana anu dipaké ngalataran carita sangkan némbongkeun gambaran kanu maca kana léokna kajadian nu bakal lumangsung, naha bakal pikabungaheun atawa bakal pikaketireun. Saheulaanan mah bisa digunakeun istilah suasana. Ieu petikan di handap dicutat tina novel kalepatan *Putra Dosana Ibu Rama*(1927) karangan Joehna (baca: Yuhana)'', bagian anu rék patepungna dua rumaja dina suasana suka bungah.

## Rujukan
Emih kocok

**Emih kocok** atawa **mi kocok** nyaéta salah sahiji kadaharan Indonésia nu asalna ti Bandung, Jawa Kulon. Mi kocok mangrupa kadaharan sajenis baso, nu ngabédakeunna mah bahan palengkepna nu maké kulit sapi. Numutkeun buku wisata jajan Bandung,  diaranan mie kocok téh ku sabab cara nyieunna nu ngabuskeun jeung ngocok mie jeung togé ka jero cai panas. Mie kocok téh bisa kapanggih di mana waé, lolobana mah maké gorobag surung. Kiwari mah nu dagang mie kocok téh geus sumebar ka sababaraha daérah di Indonésia.

## Cara nyieun 
Mie kocok miboga bahan dasar tina mie gepéng, mie jenis ieu loba di pasar atawa di *supermarket*. Sanajan kitu, lolobana mah sok nyarieun mie na sorangan tibatan meuli mah, ku sabab mie nu dijieun sorangan biasana miboga rasa nu has tibatan meunang meuli mah. Salian ti mie gepéng, mie kocok gé maké rupa-rupa bahan, kayaning togé, sosin, baso, kulit sapi, bawang goréng. Pikeun nyieun mie kocok téh mimitina mah taheurkeun heula cai nepi ka ngagolak, abuskeun baso jeung kulit sapi nepi ka asak, tuluy anclumkeun mie gepéng, togé jeung sosin kira-kira 2 menitan, tuluy jait. Siapkeun bungbu séjénna dimangkok, geus kitu mah mie jeung togé kari dipidangkeun dimangkok, maké palengkep baso, kulit sapi,bawang goréng, salédri, jeung tong poho maké peresan jeruk mipis jeung sambel.

## Rujukan
Gegeplak

**Gegeplak** atawa **geplak** nyaéta ngaran amis-amis kawas jawadah tina tipung nu dikocékkeun jeung gula ditambahan parud kalapa nepi ka kolot pisan. 
## Rujukan
Empal gentong

jmpl|Empal Gentong
**Empal gentong** nyaéta salah sahiji kadaharan has ti Cirebon, Jawa Kulon. Empal gentong téh ampir sarua jeung gulé, nu ngabédakeunna mah cara masakna, empal gentong diasakan di handapeun hawu nu maké suluh, jeung diasakanna dina gentong nu dijieun tina taneuh liat. Pikeun nyieun empal gentong téh, kudu dihawu nu maké suluh. kabéh bahan diabuskeun ka jero gentong nu tuluy diantepkeun salila kurang leuwih 5 jam. Biasana empal gentong dipidangkeun maké daun kucai nu geus dirajang ipis, empal gentong didahar maké lontong atawa sangu. Ditambahan ku cabé garing nu geus digiling jeung biasana dipidangkeun maké kurupuk rambak ( kurupuk kulit munding).

## Rujukan
Buras

**Buras** atawa **Uras** téh nyaéta salah sahiji kadaharan kawas leupeut, ngan béasna digigihan heula, dibungkus ku daun cau, tuluy diseupan nepi ka asak (dalit).  Biasana, sangkan buras leuwih ngeunah rasa sok dicampuran maké cipati atawa eusi (oncom, abon, tutumisan, jeung daging).  Buras téh kaasup kana salah sahiji kadaharan nu pungsi keur ngaganjel waktu karasa lapar (*appetizer*). Ieu kadaharan ceuyah waktu aya riungan atawa hajatan nu ngangkir jalma nu réa.  Lian ti éta, buras remen didagangkan jeung goréngan keur mumuluk sangkan leuwih praktis. 

## Bahan sarta Cara Ngolah 
Bahan-bahan utama pikeun nyieun buras nyaéta:
* Béas: Béas anu kualitasna saé supados hasilna pulen.
* Santen: Santen kentel anu parantos dibéré uyah sarta daun pandan supados gurih sarta seungit.
* Daun Cau: Daun cau anu parantos dilembutkeun (diarang-arang) supados henteu gampang soék nalika dibungkus.

Prosés nyieununa dimimitian ku ngolah béas janten sangu aron babarengan jeung santen. Saatos santenna nyerep, aron kasebut dibungkus ku daun cau kalayan wangun pasagi panjang anu rada gepéng. Ciri has buras nyaéta cara nalianana; biasana dua bungkus buras disangkeutkeun (dihijikeun) tuluy ditalian sing rapet supados cai henteu asup nalika dikukus atawa dikulub salami sababaraha jam.

## Perbédaan jeung Lontong 
Sanajan sarua dibungkus ku daun cau, buras miboga bédana jeung lontong:
# Rasa: Buras leuwih gurih alatan nganggo santen, sedengkeun lontong mah tawar (nganggo cai biasa).
# Wangun: Buras wangunna gepéng sarta ditalian sapasang-sapasang, sedengkeun lontong mah buleud panjang (lonjong).
# Tékstur: Buras leuwih lembut sarta rada cakial alatan kandungan lemak tina santen.

## Peran Budaya 
Di tatar Sunda, buras mangrupa menu wajib nalika mapag poé raya Idul Fitri atanapi Idul Adha, biasana disajikeun babarengan jeung opór hayam, sambel goreng ati, atanapi rendang. Sajaba ti éta, buras ogé sering dijadikeun bekel keur nu bakal nyaba jauh sabab buras miboga daya tahan anu leuwih lila (henteu gampang buruk) dibandingkeun sangu biasa.

## Rujukan
Psikotropika

**Psikotropika** nyaéta sagala nu bisa mangaruhan aktivitas pikiran jiga opium, ganja, ubar bius, sapertos alamiah atawa sintétis jeung lain narkotika nu bisa nyababkeun parobahan has kana aktivitas méntal jeung prilaku, ubar nu bisa mangaruhan atawa ngarobah cara ngomong atawa tarekah polah.

Di Indonesia, ubar psikotropika dibagi jadi opat golongan, nyaéta:
* Golongan I, nyaéta psikotropika anu bisa nyababkeun katergantungan nu kuat pisan saperti MDMA/ékstasi, LAD, dan STP. Psikotropika jenis ieu dilarang digunakeun ajang terapi jeung keur kapentingan pangembangan élmu pengetahuan.
* Golongan II, nyaéta psikotropika nu contona ritalin, métilfénidat, jeung amfétamin nu gunana keur panalungtikan jeung pangobatan.
* Golongan III, nyaéta psikotropika gunana ker panalungtikan jeung pangobatan, misalna flunitrazepam, péntobarbital, buprénorsina, lumibal, jeung sajabana..
* Golongan IV, nyaéta psikotropika nu bisa digunakeun ajang pangobatan. Conto jenis psokotropika golongan ieu nyaéta diazépam, nitrazépam (dumolid, mogadon, BK), jeung sajabana.

## Rujukan
Farmakognosi

**Farmakognosi** mangrupa salah sahiji ilmu anu nalungtik ngenaan bagéan-bagéan pepelakan atawa sato anu bisa digunakeun salaku ubar alami anu enggeus ngaliwatan mangrupa rupa uji kawas uji farmakodinamik, uji toksikologi jeung uji biofarmasetika. Kecap Farmakognosi asalna tina dua kecap Yunani nyaéta ***Pharmakon*** nu hartina obat jeung ***gnosis*** nu hartina ilmu atawa pengetahuan, janten farmakognosi hartina pengetahuan ngenaan ubar, di Indonesia farmakognosi dikhususkeun ilmu nu ngajarkeun ngenaan ubar tina bahan nabati, hewani jeung mineral.

## Rujukan
Apotek

**Apoték** nyaéta toko tempat ngaracik jeung ngajual ubar dumasal resép dokter sarta ngajual barang medis.

### Tugas jeung Fungsi Apoték 
* minangka tempat pangabdian Apoteker nu geus ngucapkeun sumpah jabatan. 
* minangka sarana farmasi tempat dilakukeunna kagiatan ngaracik ubar, parobahan bentuk, panyampuran, jeung panyerahan ubar atawa bahan ubar. 
* minangka sarana panyaluran bebekelan farmasi nu kudu nyebarkeun ubar nu dibutuhkeun masyarakat sacara umum jeung ngarata.
* minangka sarana palayanan informas iubar jeung bebekelan farmasi sejenna ka tanaga kasehatan sejen jeung masyarakat, kaasup panalungtikan palaporan ngeunaan khasiat, kaamanan, bahaya, jeung mutu ubar..
Bika ambon

**Bika ambon** nyaéta salah sahiji jinis kuéh baseuh has ti Medan, Sumatera Utara. Kuéh ieu miboga ciri has nyaéta warnana konéng jeung miboga rongga-rongga dibagian jero kuéhna. Kuéh éta tuluy diropéa ku cara ditambahan maké bahan pangbeukah mangrupa lahang, nepi ka bagian jero kuéhna ngabogaan rongga jeung rasana ogé tangtu béda jeung kuéh bika has Melayu.

Kuéh ieu disebut Bika Ambon ku sabab mimiti dijualna téh di daérah simpang *Jl. Ambon - Sei Kera*, Medan. ku sabab lobana nu kairut, kuéh ieu mimiti dipikawanoh ku ngaran Bika Ambon, sarua jung ngaran jalan tempat kuéh éta dijual. Nepi ka kiwari, Bika Ambon téh jadi salah sahiji kuéh has ti Medan nu pada mikaresep.

## Cara nyieun bika ambon 
Bahan nu dibutuhkeun pikeun nyieun kuéh Bika Ambon téh di antarana nyaéta tipung, endog, lahang, gula, jeung cipati, sadengkeun jang bahan palengkepna bisa maké daun pandan, daun jeruk atawa *vanilli*. Dina cara nyieunna, mimiti golakkeun cipati jeung daun pandan, sanggeus ngagolak, jait tuluy tiiskeun. Geus cipati tiis, kari asupkeun bahan séjénna kayaning tipung, gula jeung nira. Bahan éta kudu dikocék nepi ka rata, tuluy antepkeun salila sababaraha jam nepi ka namper. Tuluy adonan éta diasupkeun kana ovén, seuneuna ulah gedé, tungguan nepi ka kuéhna asak.

## Tempat jualan bika ambon 
Kuéh Bika Ambon ieu biasana dijual ditempat oléh-oléh has Medan, salah sahjina di *Jalan Majapahit*. di dinya sadia mangrupa-rupa rasa kuéh Bika Ambon, saperti pandan, coklat, keju, jsb. Sanajan teu maké bahan pangawét, kuéh Bika Ambon awét nepi ka 3-4 poé.

File:Bika Ambon Cuts.JPG|Bika Ambon beunang ngeureut
File:Bika Ambon.JPG|Bika Ambon leutik

## Rujukan
Kamenterian kaséhatan républik indonésia

ka|150x150px
**Kamenterian Kesehatan Republik Indonesia** nyaéta kamenterian dina pamarentah Indonesia nu ngabidangan urusan kasehatan. Kamenterian kesehatan aya di handap jeung bertanggung jawab ka présidén.
Bala-bala

ka|jmpl|300x300px|Bala-bala haneut di tukang goréngan.
**Bala-bala **nyaéta salah sahiji kadaharan nu kaasup kana wanda goréngan nu aya Indonesia. Bahan utama ieu kadaharan téh tina tipung tarigu. Bahan tambahan nyieun bala-bala téh nyaéta togé (kacambah), kol, jeung wortel dikeureutan iripis. Sanggeus kitu, tuluy dibumbuan jeung diadonan tuluy digoréng dina minyak kalapa nu geus panas. Di daérah séjén bala-bala téh sok disebut bakwan, malah méh sarua jeung masakan Jepang *yasai tenpura* (tempura sayur).

Bala-bala (bakwan) téh saéstuna mah pituin ti Tiongkok (Cina) nu nyurup jeung kecap Bak (肉) hartina daging. Sarupa jeung kadaharan séjén saperti, Bapao (roti eusi daging), Bakso (daging bentukna buleud), Bakmi (mie daging), Bakpia (Kuéh daging kacang héjo), jeung Bacang (kadaharan eusi daging).

Dina kagiatan dagang jeung akulturasi budaya di Indonesia, resep kadaharan téh silih pangaruhan. Dpakéna kecap Bak nepi ka ayeuna sanajan kadaharanana henteu maké daging atawa hurang.

## Wanda 
* Bala-bala biasa nu adonana dicampur ku kol, kacambah, jeung wortel.
* Bala-bala jagong nu adonanana dicampur ku jagong biasa atawa jagong nu amis.
* Bala-bala hurang nu adonanana dicampur ku hurang. Biasana mindeng kapanggih di réstoran padang.
## Galeri 

Gambar:Bakwan (gorengan).jpg|Bala-bala
Gambar:Bakwan jagung @ Bornéo à Paris @ Galerie Vaugirard @ Paris (32963590453).jpg|Bala-bala jagong
Gambar:Bakwan (seafood cake with whole shrimp).jpg|Bala-bala hurang
Gambar:Menggoreng bakwan.JPG|Ngagoréng bala-bala

## Referensi
Analgesik

**Analgesik** mangrupa sajenis ubar anu di jieun pikeun ngalengitkeun rasa nyeri tanpa kudu ngalengitkeun kasadaran hiji jalma. Analgesik miboga sifat jiga narkotik, nyaéta neken sistem saraf pusat jeung ngarobah persepsi kana rasa nyeri anu dirandapan. Analgesik osok dipake babarengan jeung babaraha jenis ubar-ubaran sejenna okos parasetamol jeung kodein.

## Référénsi
Muriang

**Muriang** mangrupa salah sahiji panyakit anu kaasup kana golongan panyakit hampang anu sering nyerang jalmi tanpa ningali waktu, tempat, jeung umur. **Muriang** ieu ogé mangrupa salah sahiji panyakit umum anu aya di kalangan masyarakat Indonesia. Muriang ieu bisa nyebabkeun ku sawatara hal tinangtu. **Muriang** ogé ngabogaan gejala- gejala tinangtu anu bisa urang tingali babarengan.

## Rujukan
Flu

**Flu**, atawa influénza, nyaéta infeksi virus dina pernafasan. Influnéza datangna ujug - ujug, lumangsungna salila 7 nepi 10 poé, jeung  biasana lengit ujug - ujug. Kalobaan jalmi cageur sagemblengna. Ngan, jang kolot, orok, jeung jalmi anu imunitasna lemah, flu bisa ngadatangkeun kaayaan anu leuwih parah malah bisa ngakibatkeun kamaotan ku sabab komplikasi.
Nagasari

**Nagasari** nyaéta salah sahiji katuangan nu dijieun tina tipung béas, tipung tarigu, santen, gula, jeung cau keur eusina.  Cau anu dipaké téh biasana cau raja.  Ieu kadaharan dibungkus ku daun cau tuluy diseupan. Lian ti éta, nagasari ogé mindeng dibungkus ku daun pandan sangkan meleberna has jeung ngahudang rasa nu ngadaharna. Nagasari pituin ti Kota Jepara. Lamun di Makassar ieu kadaharan disebutna roko unti. 

## Wanda 
* Nagasari bodas, teu maké warna kalawan ukur ngandelkeun bodas tina santen
* Nagasari beureum, dijieun kalawan campuran gula beureum keur nambahan warna.
* Nagasari biru, dijieun maké campuran kembang telang (*Clitoria ternatea*) keur nambahan warna.
* Nagasari héjo, dijieun tina campuran daun suji (*Pleomele angustifolia* syn. *Dracaena angustifolia*) keur nambahan warna.

## Waktu 
Nagasari bakal leuwih nikmat lamun didaharna keur haneut kénéh kalayan bari nyuruput cikopi.  Ieu kadaharan bakal haseumdina waktu sapoé nepi ka dua poé.  Ciri-ciri nagasari geus teu bisa didahar téh biasana gaaleun (teuas) jeung lamun dicabak bakal karasa leueur jeung moal énak rasana ogé. 

## Pranalar Luar 
* Resep Nagasari 

## Rujukan
Aspirin

**Aspirin** nyaéta salah sahiji ubar nu pangkolotna didunya. Ieu ubar mimiti ka catet dipaké ku bangsa Sumeria jeung Mesir pikeun ubar sapopoé, utama na pikeun ngubaran kanyeri. Jaman bahela mah aspirin téh dijieunna tina pepelakan daun willow. Hippocrates ogé ngembangkeun aspirin liwat ekstrak ieu pepelakan. Tuluy, loba pangnalungtik dikembangkeun pikeun néeangan rupa-rupa khasiat ti aspirin jeung dosis nu dipake. Faktana, jaman kiwari aspirin nu bisa ngubaran loba masal-masalah kasehatan.

## Rujukan
Putu

jmpl|Kuéh putu jeung klepon
jmpl|Kuéh putu dina daun cau
jmpl|Kuéh putu keur diseupan
**Putu** (tina basa Jawa, *puthu* [ IPA: /puʈu/]) nyaéta salah sahiji kadaharan has Indonesia  nu dijieun tina gula beureum, parud kalapa, tipung béas nu rada kasar.  Ieu kadaharan dijieun dina citakan awi pondok nu geus diteundeun dina panci husus nu liangna luyu jeung jumlah citakan. Biasana didagangkeun pasosoré nepi ka peuting, sabab rasana nu kareueut jeung gurih téh leuwih énak didahar keur panas kénéh. Tukang dagang putu biasana ngaluarkeun sora nu has (ngahiung) tina pancina. Ieu disababkeun ku hawa panas nu kaluar tina lolongkrang citakan nu leutik. Lolobana warna putu téh bodas (parudan kalapa) atawa héjo (warna tina daun pandan atawa daun suji).
## Parobahan jaman 
Jaman Kiwari, citakan nu ilahar tina awi téh sok diganti ku pipa PVC sangkan leuwih praktis, sanajan tina kaséhatan mah pipa PVC téh kurang mernah jeung ngabahayakeun. Lian ti éta, putu ogé geus sumebar ka nagara séjén, saperti Singapura jeung Malaysia. Sanajan tina segi bentuk rada béda. Ari rasana mah kurang leuwih jiga putu nu aya di Indonesia.

## Rujukan
Laboratorium

jmpl|Laboratorium
**Laboratorium** (disingkat **lab**) nyaéta tempat riset ilmiah, eksperimen, pangukuran atawa palatihan ilmiah nu dilakukeun. Laboratorium biasana dijieun ajang ngamungkinkeun dilakukeunna kagiatan-kagiatan sacara ka keundali (Anonim, 2007). sadeungkeun eceuk Emha (2002), laboratorium dihartikeun salaku suatu tempat ajang ngadakeun percobaan, penyelidikan,eujeung sajabana anu ngahubung eujeung ilmu fisika, kimia, jeung biologi atawa ilmu sejen.

## Rujukan
Lemper

jmpl|250x250px
**Lemper** nyaéta salah sahiji kadaharan nu dijieun tina béas ketan bodas nu eusina bisa abon atawa daging hayam kalawan dibungkus ku daun cau.  Ieu kadaharan kakoncara di sakuliah Indonesia salakau kadaharan pamuka saméméh kana kadaharan nu utamana. Lemper biasana mindeng pisan dijadikeun kadaharan *snack box *jeung kadaharan lianna.

## Cara nyieun 
Cara nyieun lemper ngawengku nataharkeun daging hayam atawa abon keur eusina, tuluy ngasakan béas ketan nepi ka asak (leuwih hadé ditambahan santen). Bungkus ketan nu geus dieusian daging hayam atawa abon ku daun caun nepi ka panjang jiga lontong. Geus bérés kitu tuluy seupan nepi ka asak. Keureutan sing rada parondok. 

## Jaman jeung kamekaran 
Jaman kiwari patali jeung komersialisasi jeung éféktifitas waktu, nyieun lemper téh ukuranana disaluyukeun jeung pesenan. Malah mindeng nu sok ngagunakeun bungkus plastik atawa kertas bodas sanggeus ku daun cauna. Prosés ngolahna ogé tara diseupan deui. Sanggeus dikeureutan rada parondok mah langsung dijual. Variasi lemper téh biasana ngagunakeun krép (crepe) nu dijieun tina tipung tarigu, samara, jeung endog hayam. Ngaranna ogé sok aya nu nyebut semar mendem. Aya  ogé nu nyebut arem-arem nu ngagunakeun sangu dicampur ketan. 
## Rujukan
Nukhbatul Fikr

jmpl|Kaligrafi hadits
**Nukhbatul Fikr** ('*; *Nukhbat al-Fikar fi Musthalahi Ahl al-Atsar'') nyaéta kitab klasik ti abad ka-9 Hijriah (ka-15 M) dina widang Musthalah hadits yasana Al-Hafizh Ibnu Hajar al-Asqalani. Ieu kitab dijadikeun dadasar ku para santri dina nyangkem Usul al-Hadits. Pedaranna ngawengku rupa-rupa aspék élmu hadits kayaning jujutan parawian, parawi, klasifikasi hadits jsb.

## Rujukan
Ambokuéh

**Ambokuéh** sok disebut ogé ambokué, nyaéta kadaharan anu mibanda rasa gurih pituin ti kota Bandung.

Ambokuéh dijieun tina rupa-rupa bahan, kayaning: goréng tahu, ngohiong, bonténg, kulub endog, lapciong (sosis babi), jeung ceuli babi (tapi kiwari mah geus aya anu dijieun tina daging sapi).
* Keureutan danging sapi anu geus diasakan, bonténg, kulub endog, goréng tahu, jeung sosis, wadahan kana piring.

## Dicutat tina
Sarundéng

ka|jmpl|250x250px|Sarundéng daging sapi
**Sarundéng** nyaéta salah sahiji kadaharan anu bahan utamana parudan kalapa nu digoréng. Ieu kadaharan biasana jadi deungeun sangu nu pédo jeung gurih. Sarundéng nu dijieun tina parud kalapa jeung dibungbuan ku bawang bombay, cabé, bawang bodas, bawang beureum, katuncar, Konéng, gula, Asem, Salam, daun jeruk, jeung laja. Ieu bungbu téh digerus nepi ka lembut. Sarundéng leuwih ni'mat lamun ditambahan daging sapi jiga abon. Sarundéng téh kadaharan nu awét jeung lana kana bulukanana, asal diteundeun di tempat kadaharan nu katutup rapet (kéler). 

## Deungeun Sangu 
Rasana nu pédo élom ngajadikeun sarundéng téh deungeun sangu, komo nu dicampuran ku daging sapi atawa hayam mah. Sarundéng téh dijieun tina sangray kalapa meunang marud tuluy diabrukkeun kana sambara cigula asak maké asem, salam, séréh, jeung uyah saeutik. Ku urang Sunda mah sarundéng téh méh sarua jeung lelebu. 
## Rujukan
BPOM

**Badan Pengawasan Obat dan Makanan ( BPOM)** nyaéta mangrupa Lembaga Pamaréntah Non Departemen (LPND), nyaéta luyu jeung kaputusan Présiden Républik Indonésia Nomer 103 Taun 2001, nyaéta mangrupa lembaga pamaréntah pusat nu dibentuk pikeun ngalaksanakeun tugas pamaréntah tinangtu Présiden sarta tanggung jawab langsung ka Présiden..

## Galeri Aktivitas
Pada 25 November 2019, Miss International 2017, Kevin Lilliana Junaedy; Puteri Indonésia Pariwisata 2018, Wilda Octaviana Situngkir; Puteri Indonésia Lingkungan 2019, Jolene Marie Cholock-Rotinsulu; dan kontestan Puteri Indonésia 2019 dan Puteri Indonésia 2020 berkunjung di Kementerian Badan Pengawas Obat dan Makanan Republik Indonésia (BPOM).

File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (1).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (2).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (3).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (4).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (5).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (6).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (7).jpg
File:Puteri Indonésia 2020 Delegates During Pageant Quarantine Day in National Agency of Drug and Food Control of The Republic of Indonésia (8).jpg

## Kasang Tukang 
Kamajuan teknologi atos mawa parobahan-parobahan anu téréh jeung signifikan kana industri farmasi, obat asli Indonésia, kadaharan, kosmétik jeung alat-alat kaséhatan. Kalawan ngagunakeun teknologi modérn, industri éta ayeuna mroduksi kalawan skala nu badag pisan nyangkup macem-macem kosmétik nu lega pisan. Kalawan dukungan kamajuan transformasi jeung éntry barriér anu makin ipis dina perdagangan internasional, sangkan produk-produk dina waktu anu téréh pisan bisa nyeubar ka rupa-rupa nagara jeung kalawan sistem jaringan distribusi anu badag pisan bisa ngajangkau ka saluruh strata masyarakat di dunya.

## Rujukan
Bungkeureuk

jmpl|250px|ka| Tangkal nu ngaroyom ka palebah bungkeureuk

**Bungkeureuk** nyaéta bagian atawa tempat kawas balong leutik tur jero nu aya di susukan, ngan leuwih leutik batan leuwi.
 Cai anu aya di sabudeureun bungkeureuk katempona leuwih laun palidna, malahan mah kawas anu muter wungkul di éta tempat sok disebut ogé cai mulang. Katempo dina luhureun cai lamun seug aya kalakay, dahan, atawa naon baé anu kabawa palid tur ngambang ngaliwat palebah bungkeureuk, sok katembong muih baé di luhureun bungkeureuk mah. Ku lantaran cai leuwih tenang, lauk-lauk jeung sato séjén sok ngarumpul nyiar hakaneun di éta tempat. Ku kituna bungkeureuk téh jadi tempat pangjugjugan jalma réa anu boga maksud ngadon ngala lauk, kayaning: nguseup, naheun bubu, ngaheurap, malahan ngadon ngamandian munding, jeung sajabana.

## Dicutat tina 
Kategori :kumpulan cai
Putri noong

jmpl|Putri Noong
**Putri Noong** nyaéta salah sahiji kadaharan nu dijieun tina sampeu, gula, cau nangka, parud kalapa, jeung dibungkus ku daun cau. Keur ngahudang sari keur ngadaharna, biasana sok ditambahan ku warna-warna tina bahan alami, saperti héjo tina daun pandan, beureum sok maké gula beureum, jeung konéng ku parud konéng temen. Lian ti éta, ngagunakeun cau nangka keur eusina téh keur nambahan variasi rasa sangkan amis rada haseum. ka dituna teu giung teuing atawa kareueut. Ieu kadaharan téh mindeng aya dina acara hajatan, lebaran, atawa poé husus lianna atawa jadi lalawuh maturan nguyup cikopi keur mangsana rinéh.
## Tata Ngaran 
Ngaran *putri noong* téh dianggap unik pisan jeung teu ilahar. Tina éta ngaran asosiasi masarakat téh kalah ka manusa nyaéta putri nu noong (ngintip). Lamun ditilik tina wangunna, ieu kadaharan téh buleud ditengahna aya cau nangka nu jadi eusina. Gradasi warna antara warna sampeu jeung cau téh béda pisan. Matak pantes lamun wangun kieu téh asosiasina kana panon jalma. Noong téh kecap pagawéan nu dilaksanakeun ku panon. Ari *putri* asosiasina tina tékstur ieu kadaharan nu lemes jiga sikep atawa paripolah putri. Ari di daérah Jawa mah ieu kadaharan téh sok aya nu nyebut mata kebo atawa mata roda.
## Mangpaat 
Putri noong téh miboga mangpaat nu loba. Matak pantes, jaman baheula, ieu kadaharan téh kacida dipigandrungna ku barudak atawa kolot.

### Énergi 
Unggal 100 gr cau miboga 136 kalori, leuwih loba tibatan Apel nu ngan 54 kalori unggal 100 gr, karbohidrat tina cau ngandung énergi nu leuwih gancang diserep ku awak tibatan sangu, biskuit, atawa roti. Cau ogé miboga protéin 2,3 %. Lian ti éta, aya lemak 0,13 % nu bisa jadi alternatif keur program diet.

### Mineral 
Cau loba pisan mineralna, saperti *kalium, magnésium, fosfor, kalsium, *jeung *zat* *besi*. Sakabéh mineral nu ditataan bieu téh bisa nyerep kana awak 100 %. Zat besi tina cau 100 gr téh ngahontal angka 2&nbsp;mg leuwih hadé tibatan apel nu ngan 0,2&nbsp;mg. Lian ti éta, cau ogé ngandung *provitamin A *[45&nbsp;mg / 100 gr], vitamin C, vitamin B, vitamin, B12, jeung vitamin B6.

### Sampeu 
Gizi tina sampeu unggal 100 gram meliputi: Kalori 121 kal, Air 62,50 gram, Fosfor 40,00 gram, Karbohidrat 34,00 gram, Kalsium 33,00 miligram, Vitamin C 30,00 miligram, Protéin 1,20 gram, Zat Besi 0,70 miligram, Lemak 0,30 gram, jeung Vitamin B1 0,01 miligram.

## Rujukan
Putu mayang

**Putu mayang** (Aksara Sunda Baku: ) nyaéta kuéh tradisional nu dijieun tina aci hui atawa tipung béas nu bentukna kawas emih, dicampuran ku cipati kalapa, sarta disuguhkeun jeung *kinca* atawa gula beureum cair. Mun di Sunda mah disebutna **kuéh bihun**, pédah nyieunna tina bahan dasar bihun lantaran praktis, teu tanggel deui.

Di Indonésia ieu kuéh téh mangrupa bagéan tina seni kulinér Batawi. Ngan meureun asal mulana ieu kuéh téh bisa jadi patali jeung kuéh **putu mayam** nu asalna ti India Kidul. Duanana mibanda bentuk adonan aci atawa tipung béas nu dicitak nyurup kawas gundukan emih. Ngan putu mayang Indonésia mah rada béda dibanding putu mayam India nu ogé bisa kapanggih di Sri Langka, Malaysia, jeung Singapur. Gumpalan putu mayang Indonésia leuwih ngahiji sarta kandel kalawan ukuran gundukan nu laleutik, sedengkeun putu mayam India mibanda lambaran emih nu leuwih lemes sarta ukuranna leuwih rubak.
jmpl|Putu mayam India
Ngadahar ieu kuéh bisa dibanjur ku gula beureum jeung cipati, atawa ditambahan saeutik dipurulukan parudan kalapa kana éta gula putu mayang.

## Rujukan
Kékés

**Kékés** nyaéta sajenis mamalia leutik nu kaasup kulawarga bajing (familia Tupaiidae). Ngaran ilmiahna mah *Tupaia javanica* (Horsfield, 1822), jeung ngaran dina basa Inggris mah ''Horsfield's treeshrew*.

## Pedaran 
Ari kékés mah bajing nu awakna leutik. Huluna panjang jeung awakna kurang leuwih 15&nbsp;cm atawa kurang, buntutna kurang leuwih 18&nbsp;cm (120% sirah jeung awak).

Warna awak bagian luhur mah kawas bajing kalapa (*Callosciurus notatus*) di wewengkon Sunda. Konéng-coklat kulawu, jeung totol bulu semu hideung. Di sakurilingeun panon jeung dina pundukna aya warna konéng semu bodas. Gigireun beuteung jeung di handapeun suku semu konéng nepi bodas.

Buntut panjang jeung ngarubak, ngan teu kandel, coklat konéng jeung totol semu hideung.

## Kabiasaan 
Hirup di leuweung-leuweung nu nembrak jeung pakebonan, utamana di tempat nu loba tangkal leutik. Kékés aktif ti beurang (diurnal), utamana di antara wanci carangcang tihang nepi ka haneut moyan.

Saliwat mah lalampahanna sarua jeung hésé dibédakeunna jeung bajing kalapa. Komo deuih ieu sato téh duanana miboga ukuran awak nu ampir sarupa jeung relung ékologis (*ecological niche*) nu patumpang tindih.

Rada éraan, kékés mah resep néangan hakaneun dina tangkal-tangkal leutik atawa perdu nu muka atawa satengah muka. Hakaneunna utamana mah sarupaning gegeremet jeung sarupaning bungbuahan. Meureun ogé sasatoan leutik lianna. Mindeng ogé nyorang tatangkalan paéh, pikeun néangan gegeremet di balik kulit kaina nu garing.

## Jenis sadulur jeung sumebaran 
Kékés ( Celemes ) sumebar di pulo Jawa, Bali, Sumatra kulon (Kerinci), jeung Pulo Nias.

Dua jenis lian nu sarua jeung tumpang tindih dina sumebaranna nyaéta:
* Bajing akar (*Tupaia glis*). Ukuranna leuwih badag, lobana mah semu beureum, ngan loba turun kana taneuh atawa ngalanglang kai runtuh. Sumebar lega ti mimiti Semenanjung Malaya di kidul Taneuh Genting Kra, Sumatra, Jawa, Bornéo jeung Palawan di Filipina, sarta di pulo-pulo leuwih di sakurilingeunna.
* Bajing leutik (*Tupaia minor*). Ukuranna sautik leuwih leutik, buntutna begang jeung panjang, kalawan tungtungna nu leuwih poék ti batan warna awakna. Sumebar di Semenanjung Malaya (kaasup di bagian Thailand), Sumatra, Bornéo jeung sawatara pulo leutik di sabudeureunna.

## Jenis nu sarua 
* Bajing kalapa (*Callosciurus notatus*) mibanda hulu nu leuwih buleud, jeung aya garis semu bodas di sisi awak handapna antara suku hareup jeung tukang. Dina leungeun, bajing kalapa mibanda huntu seri nu ngohngor panjang; sedengkan gigi bajing mah laleutik sarta nyarungcung kawas huncu cucurut.

## Tempo ogé 
* Bajing
* Bajing kalapa

## Rujukan 
* Corbet, G. B. jeung J. E. Hill, 1992, *Nu Mamalia of the Indomalayan Region: a review sistimatis*. Nat. Hist. Mus. Publ. jeung Oxford Univ. Pencet.
* Payne, J., C. M. Francis, K. Phillipps, jeung S. N. Kartikasari. 2000. *Guide widang Mamalia di Kalimantan, Sabah, Sarawak & Brunei Darussalam*. Nu Sabah Masarakat, Kaséhatan Konservasi Society-Indonesia Program jeung WWF Malaysia. ISBN 979-95964-0-8

## Tutumbu luar 
* *Tupaia javanica'' dina IUCN Red List, diakses 03/10/2006.

## Dicutat tina
SMK Jagara

**SMK Jagara** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Baru Lingkar Waduk Darma No.17 Jagara, Kalurahan/Désa Jagara Kacamatan Darma, Kabupatén Kuningan, Jawa Kulon kalawan nomor NPSN 20254697.
SMA Negeri 1 Kadugede

**SMA Negeri 1 Kadugedé** nyaéta Sakola Menengah Atas Negeri anu aya di Kabupatén Kuningan. Alamat lengkepna di Jl. Raya Kadugedé No. 65, Kalurahan/Désa Kadugedé Kacamatan Kadugedé, Kabupatén Kuningan, Jawa Kulon kalawan nomor NPSN 20212962.
Awi bunar

*Awi bunar* (*Schizostachyum*) nyaéta awi anu asalna tina kulawarga Poaceae, Genus: Siraten, Spesies: Siraten steudel, *Sinonim Schizostachyum biflorum McClure*. Hirup kalawan subur di daérah anu perenahna 600 méter saluhureun beungeut cai laut, loba kapanggih hirup di pilemburan, sisi leuweung, pasir, lamping, jeung suku gunung. Daging tangkalna kawilang ipis, buleudan tangkalna 2-5 cm tur panjang buku ka buku 70-80 cm.
Sagigireun awi tali, awi bunar ogé sok dimangpaatkeun pikeun nyieun dudukuy cetok atawa *caping*.
Awi bunar disebut ogé *buloh anap* (Malaysia), *buluh lacau* (Brunei), *pring wuluh* (Indonesia). Dina adat kabiasaan urang baduy awi bunar dimangpatkeun pikeun nyieun obor.

## Tempo ogé rupa-rupa awi
# Awi wulung
# Awi surat
# Awi haur
# Awi buluh
# Awi bitung
# Awi temen
# Awi tali
# Awi krisik
# Awi tamiang

## Dicutat tina
SMA Negeri 1 Subang

**SMA Negeri 1 Subang** nyaéta Sakola Menengah Atas Negeri anu aya di Kabupatén Kuningan. Alamat lengkepna di Jl. H.O. Iskandar 4 Subang, Kalurahan/Désa Subang Kacamatan Subang, Kabupatén Kuningan, Jawa Kulon kalawan nomor NPSN 20212957.
SMK Cibening

**SMK Cibening** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Raya Desa Cibingbin, Kalurahan/Désa Cibingbin Kacamatan Cibingbin, Kabupatén Kuningan, Jawa Kulon kalawan nomor NPSN 69942119.

Website : www.smkcibening.sch.id
Blog    : www.smk-cibening.sch.id
SMK Negeri 1 Luragung

**SMK Negeri 1 Luragung** nyaéta Sakola Menengah Kajuruan Negeri anu aya di Kabupatén Kuningan. Alamat lengkepna di Jl Raya Luragung-Cidahu, Kalurahan/Désa Luragunglandeuh Kacamatan Luragung, Kabupatén Kuningan, Jawa Kulon kalawan nomor NPSN 20254692.
SMA Islam Terpadu An-Nur Dukuhdalem

**SMA Islam Terpadu An-Nur Dukuhdalem** nyaéta Sakola Menengah Atas Swasta anu aya di Kabupatén Kuningan. Alamat lengkepna di Jl. Desa Dukuh Dalem Blok Dukuh, Kalurahan/Désa Dukuhdalem Kacamatan Ciawigebang, Kabupatén Kuningan, Jawa Kulon kalawan nomor NPSN 69944155.
SMK Model Patriot IV Ciawigebang

**SMK Model Patriot Iv Ciawigebang** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Raya Sidaraja - Ciomas, Kalurahan/Désa Sidaraja Kacamatan Ciawigebang, Kabupatén Kuningan, Jawa Kulon kalawan nomor NPSN 20212916.
SMK Bhakti Husada Kuningan

**SMK Bhakti Husada Kuningan** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. H. Soekarno / Lingkar Purwawinangun Cijoho - Cirendang Kab. Kuningan, Kalurahan/Désa Cirendang Kacamatan Kuningan, Kabupatén Kuningan, Jawa Kulon kalawan nomor NPSN 20254696.
Clyde na Willis

Clyde na Willis (mindeng dipikawanoh ku ngaran The Clyde na Willis Tembongkeun) mangrupa British-Cina animasi internét animasi webseries Amérika dijieun ku Andrew Wilson pikeun YouTube nu dimimitian airing on YouTube on 31 Januari 2017. acara The kieu dua babaturan ti Inggris nu dipindahkeun ka Amerika, ngaran disebut Clyde Harrison sarta Willis Hennig. Aranjeunna buka on adventures gélo.

## Aksara 
Acara pitur sora Stephen G. Anderson sakumaha Clyde Harrison sarta sora tina Andrew Wilson sakumaha Willis Hennig, dua babaturan anyar reside di Bradbury Bandar, New York City, aranjeunna baheulana reside di Ganton Kota, Mississippi, Indonesia of America. Sateuacan aranjeunna dipindahkeun ka Amerika, maranéhna cicing di London, Inggris.

Aya ogé sababaraha karakter minor dina séri. Aya Clyde sarta sahabat Willis 'ti Eropa, Yakub Adang. Jacob téh jelema bodo heubeul genep belas taun kagok saha jerk hiji kadang. Narator sahiji acara téh Ganjar nu Wartawan. Anjeunna storywriter a, sarta lolobana dipikawanoh salaku wartawan. Anjeunna ogé dipikawanoh salaku bodo anu dijieun carita Clyde na Willis. Sanajan eta, Ganjar ogé boga anjing piaraan ngaranna Barky, anjing nu nyangka Ganjar nyaéta jelema bodo a.

## Hiatus 
Dina 2 Juni 2017, serial panyipta, Andrew Wilson, ngumumkeun yén acara bakal on hiatus pikeun sataun, ti 2017 nepi ka 2018 sarta bakal nyieun kartun nu anyar. Usum kadua tanggal acara urang geus dirobah jadi jadi premiere on 2019.
SMK KORPRI Kuningan

**SMK Korpri Kuningan** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Re Martadinata Blk. No. 68, Kalurahan/Désa Cijoho Kacamatan Kuningan, Kabupatén Kuningan, Jawa Kulon kalawan nomor NPSN 20212917.
SMK Broadcast TV Tirta Kencana

**SMK Broadcast Tv Tirta Kencana** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Pramuka Gang Tunas Rt.11 Rw.03, Kalurahan/Désa Purwawinangun Kacamatan Kuningan, Kabupatén Kuningan, Jawa Kulon kalawan nomor NPSN 69905931.
Jalabria

**Jalabria** nyaéta kadaharan atawa opieun anu dijieun tina tipung ketan, rasana amis kareueut. Jalabria sagigireun kadaharan jajanan ogé ilaharna jadi lalawuh anu disuguhkeun ka sémah jeung cai kopi atawa cai entéh, diwadahan kana piring. Jalabrian dijieun tina bahan-bahan anu loba kapanggih kayaning: tipung béas ketan (hideung atawa bodas),
cai hérang pikeun ngadonan, gula (bodas atawa beureum), uyah, minyak kalapa pikeun ngagoréng. Adonan ketan tuluy digoreng, upama geus garing tuluy di asupkeun kana godogan cai gula bari digalokeun nepi ka garing..

## Dicutat tina
SMA Negeri 1 Jalaksana

**SMA Negeri 1 Jalaksana** nyaéta Sakola Menengah Atas Negeri anu aya di Kabupatén Kuningan. Alamat lengkepna di Jl. Raya Padamenak No. 64, Kalurahan/Désa Padaménak Kacamatan Jalaksana, Kabupatén Kuningan, Jawa Kulon kalawan nomor NPSN 20212963.
SMK BM Yalti Cilimus

**SMK Bm Yalti Cilimus** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Kh. Gojali Dusun 4 Rt 016/004, Kalurahan/Désa Linggajati Kacamatan Cilimus, Kabupatén Kuningan, Jawa Kulon kalawan nomor NPSN 20212936.
SMK Negeri 1 Cilimus

**SMK Negeri 1 Cilimus** nyaéta Sakola Menengah Kajuruan Negeri anu aya di Kabupatén Kuningan. Alamat lengkepna di Jl. Baru Lingkar Caracas Cilimus, Kalurahan/Désa Caracas Kacamatan Cilimus, Kabupatén Kuningan, Jawa Kulon kalawan nomor NPSN 20279827.
SMK Swadaya PUI

**SMK Swadaya Pui** nyaéta Sakola Menengah Kajuruan anu aya di Kabupatén Kuningan. Alamat lengkepna di Jl. H. No. 94 Bakri Cilimus, Kalurahan/Désa Kacamatan Cilimus, Kabupatén Kuningan, Jawa Kulon kalawan nomor NPSN 20212921.
SMAS Manbaul Ulum

**SMAS Manbaul Ulum** nyaéta Sakola Menengah Atas Swasta anu aya di Kabupatén Kuningan. Alamat lengkepna di Jl. Parenca No.2, Kalurahan/Désa Silebu Kacamatan Pancalang, Kabupatén Kuningan, Jawa Kulon kalawan nomor NPSN 20212943.
SMK Teknologi Nasional Ar-Raswad

**SMK Teknologi Nasional Ar-Raswad** nyaéta Sakola Menengah Kajuruan Swasta anu aya di Kabupatén Kuningan. Alamat lengkepna di Jl. Dipati Ewangga No. 98 Cengal, Kalurahan/Désa Cengal Kacamatan Japara, Kabupatén Kuningan, Jawa Kulon kalawan nomor NPSN 69762805.
SMA PUI Ciwedus Timbang

**SMA Pui Ciwedus Timbang** nyaéta Sakola Menengah Atas Swasta anu aya di Kabupatén Kuningan. Alamat lengkepna di Jln Kh. Syaubari Nomor 77, Kalurahan/Désa Timbang Kacamatan Cigandamekar, Kabupatén Kuningan, Jawa Kulon kalawan nomor NPSN 20212940.
Aki (disambiguasi)

* **Aki** - bapana kolot, turunan kadua ka luhur nu lalakina, anak lalaki ti buyut.
* Aki (akumulator) - alat nu bisa neundeun énérgi listrik dina bentuk énérgi kimia.
Cara

Istilah **cara** sacara umum dipikawanoh ku balaréa mibanda harti nyaéta hiji bentuk lalampahan tinangtu nu dipigawé ku individu di masyarakat ngan teu sacara tuluy-tinuluy. Ngan kaca ogé bisa nujul ka:
* Cara (kadaharan): nu dijieun tina adonan tipung béas, digulaan, tuluy diasakanana digarang dina citakan sarua pisan jiga sorabi.
* Čara, désa ing pulo Korčula, Kroasia
Cara (kadaharan)

**Cara** téh nyaéta salah sahiji kadaharan nu dijieun tina adonan tipung béas, digulaan, tuluy diasakanana digarang dina citakan sarua pisan jiga sorabi. Cara wangunna buleud, ngan leuwih leutik tibatan sorabi. Citakan cara ogé sarua jeung sorabi, dijieun tina taneuh liat. Cara téh kagolong kana dahareun amis-amis, malah sanajan adonanana geus digulaan sok ditambahan deui kinca keur rasana. 
## Wanda
Cara téh aya dua rupa dumasar kana warna jeung campuran gulana.
* Cara bodas, warnana bodas ku sabab adonanana dicampuran gula bodas.
* Cara beureum, warnana beureum ku sabab adonana dicampuran ku gula beureum.

## Rujukan
Ta'zir

'''Ta'zir'* nyaéta hukuman nu katangtuanana di tangtukeun ku hakim nu boga kawasa atawa *Ulil Amri'' tapi tetep dumasar kana katangtuan agama. Sacara bahasa, harti kecap ta’zir (تعزير) asalna ti kecap az-zara (عزَّر) nu miboga harti ar-raddu (الرَّد) nu hartina nampik, jeung al-man’u (المنع) nu hartina nyingkahan. Sadengkeun sacara istilah dina ilmu fiqih, kecap ta’zir nyaéta miboga makna:

عُقُوبَةٌ غَيْرُ مُقَدَّرَةٍ شَرْعًا تَجِبُ حَقًّا لِلَّهِ أَوْ لآِدَمِيٍّ فِي كُل مَعْصِيَةٍ لَيْسَ فِيهَا حَدٌّ وَلاَ كَفَّارَةَ غَالِبًا

Hukuman nu ditetepkeun katangtuanna sacara syar'i, umumna lumaku keur maksiat nu teu aya hukum hudud atawa kaffarah. Disebut hukuman ta'zir ku sabab intina mah nampik jeung nyingkahan sagala rupa kalakuan *jarimah*. Hukuman ta'zir téh rupa-rupa, saluyu jeung kasalahan nu dilakukeun. Sumber hukum Islam salian ti Al Qur'an téh nyaéta Hadis, ku sabab kitu, ta'zir téh hukuman pikeun sagala rupa kalakuann *jarimah* nu can aya katangtuanna dina Al Qur'an atawa Hadis ku sabab éta masalah dijaman modérn, contona narkoba. Nu ahirna digolongkeun jadi *Khamr.* 

## Rujukan
Masjid Al Imtizaj Bandung

**Masjid Al Imtizaj Bandung** nyaéta salah sahiji masjid nu aya di puseur Bandung, wangunana miboga ciri has arsitektur Tionghoa. Masjid ieu ayana di Jalan Banceuy No. 8. Masjid ieu diresmikeun dina tanggal 6 Agustus 1429 H ku Bapak Nuriana nu diaranan Masjid Al Imtizaj.

## Rujukan
Teuku Rifnu Wikana

Inohong ***Teuku Rifnu Wikana*** eusian barisan aktor ayeuna muncul di sababaraha layar lebar. Teu lila pisan, anjeunna akrab disebut Rifnu ieu ngadatangan detikhot redaksi ngamajukeun pilem panganyarna nya judulna 'Aku Ingin Ibu Pulang'.

Nyaéta drama panganyarna Monty Tiwa nu anjeunna muterkeun hiji inohong bapana.

Lamun masih inget, Rifnu mimiti mecenghul di layar lebar ngaliwatan perdana lakonan na di pilem 'Mengejar Matahari' dina 2004. Jalan panjang ngumbara lalaki ti Acéh saméméh foray daria kana film.

Rifnu munggaran waktu keur di téater.Anjeunna ogé pernah sakecap diajar Planologi tapi pamustunganana teu lulus.

Pilem janten dipikaresep dipilih na dugi ayeuna. Akting teu saukur cara pikeun béntang ti 36 taun mangtaun popularitas. Pikeun anjeunna film téh cara pikeun manéhna digawé.

## Rujukan
Pris-prisan

**Pris-prisan** nyaéta salah sahiji kaulinan tradisional barudak. Kaulinan ieu diwangun ku dua regu. Unggal regu pada-pada nincak batu, cangkang kerang, atawa tutup limun nu disimpen dina taneuh.

## Rujukan
SMK Negeri 6 Kuningan

**SMK Negeri 6 Kuningan** nyaéta Sakola Menengah Kajuruan Negeri anu aya di Kabupatén Kuningan. Alamat lengkepna di Jl. Raya Sindangkempeng, Kalurahan/Désa Sindangkempéng Kacamatan Pancalang, Kabupatén Kuningan, Jawa Kulon kalawan nomor NPSN 20252161.
Sayur asem

**Sayur asem** nyaéta salah saiji kadaharan nu asalna ti Sunda atawa Jawa Kulon. Sayur asem mangrupa kadaharan nu geus ilahar dimasarakat. Mimitina golakkeun cai, jeung bungbu nu tadi geus disebutkeun nepi kaambeu seungitna. Tuluy abuskeun sayuran nu geus meunang nyiksikan leutik-leutik. Golakkeun nepi ka sayuranna hipu, ulah poho abuskeun asém nu geus digeprék. Antepkeun sakeudeng tuluy jait.

## Rujukan
SMA Negeri 1 Cisarua

al=SMA Negeri 1 Cisarua|jmpl|304x304px|SMA Negeri 1 Cisarua.

**SMA Negeri 1 Cisarua** nyaéta Sakola Menengah Atas Negeri anu aya di Kecamatan Cisarua Kabupatén Bandung Barat. Alamat lengkepna di Jl Kolonel Masturi No. 64, Kecamatan Cisarua, Kabupatén Bandung Barat, Jawa Kulon kalawan no NPSN 20206227 jeung miboga 66 uranng guru. Dina taun 2016 SMA Negeri 1 Cisarua jadi hiji-hijina sakola nu UN *online.* SMA Negeri 1 Cisarua téh jadi salah sahiji sakola nu kasohor jeung dipikaresep di Bandung Barat. Di SMAN 1 Cisarua ogé aya Asrama Bina Siswa  Plus Yayasan Bina Siswa Madani (panerus SMA Plus Bina Siswa Yayasan Darmaloka) anu géografis ayana gigireun SMAN 1 Cisarua.

## Sajarah 
SMA Negeri 1 Cisarua mangrupa salah sahiji sakola nu munggaran narima murid anyar ditaun 1987 nu jumlahna 220 urang, nu jadi 6 kelas.

### Prestasi akademik 
### Prestasi *non akademik* 
## Rujukan
Jumper

jmpl|Jumper
**Jumper** dina hiji komputer sabenerna nyaéta konéktor (panyambung) sirkuit éléktrik anu digunakeun kanggo nyambungkeun atawa misahkeun hubungan dina salah sahiji sirkuit. Jumper ogé digunakeun kanggo migawe setting atawa parobahan dina papan éléktrik saperti motherboard komputer. Waktu dina ayeuna migawe panyettingan ku jumper atos mimiti ngurangan anu ngagunakeunna. Sabab, sakabéh fungsi setting waktu ayeuna atos ngagunaken auto setting, sahingga ngababarikeun pamaké atawa parakit komputer kanggo henteu réa ngagunakeun jumper. Jumper dina komputer biasana digunakeun dina motherboard, harddisk jeung optical disk, ogé dina sababaraha VGA card nu tangtu. 

## Rujukan
Angeun kacang

jmpl|Angeun Kacang
**Angeun kacang** nyaéta godogan cai beunang nyambaraan jeung ngabungbuan maké bukur, bukurna téh nyaéta kacang.											

## Bahan-bahan 
Pikun nyieun angeun kacang, dibutuhkeun sawatara bahan-bahan nu kudu disadiakeun kayaning daging sapi, kacang beureum, daun salam, gula beureum, cai asem jawa, tarasi, uyah, tomat beureum, bawang daun, bawang beureum, bawang bodas,, laja jeung cabé beureum.

## Cara Nyieun 
* Mimitina kulubkeun daging sapi jeung kacang beureum. tuluy réndos kasar bungbu, sangrai. 
* Asupkeun kana kaldu. Tambahkeun daun salam, galokeun nepika rata. 
* Asakan nepika daging jeung kacang beureum hipu.
* Asupkeun gula, cai asem, tarasi, jeung uyah. Dagoan nepika asak. 
* Asupkeun tomat jeung bawang daun, galokeun nepika rata. jait. sayagikeun haneut-haneut.

## Rujukan
Tata kalimah

istilah tata *kalimah* sinonim jeung *sintaksis*, anu dina bahasa inggrisna di sebut sintax, dina basa walandana syntaxis. ari kecap syntaxis asalna tina basa yunani *sun* "babarengan" jeung *tattein* "nempatkeun". Jadi, nurutkeun étimologina, tata kalimah atawa sintaksis téh ngandung harti nempatkeun kecap-kecap babarengan jadi kantétan-kantétan kecap jadi kalimah. Dina élmu basa tata kalimah sok di hartikeun (1) ulikan ngeunaan pola-pola nyusun kecap jadi kalimah, (2) pedaran ngeunaan wangun basa anu bébas, jeung (3) pedaran ngeunaan tanda-tanda basa aniu dipaké pikeun ngebreh pikeun ngébréhkeun tatali harti antarkecap dina kalimah. Tata kalimah téh bisa ogé di hartikeun hiji subsistem basa anu ngawengku konstruksi-konstruksi gramatik saluhureun kecap, nyaéta konstruksii-konstruksi gramatik anu mangrupa frasa, kalusa, jeung kalimah.

## Rujukan
POST

**POST (Power On Self Test)** Power On Self Test (POST) nyaéta sauntuyan prosés tés anu dipigaé ku PC (Personal Computer) dina waktu booting kanggo terang kaayaan komponén hardware bobotoh PC. POST dipigawé waktu dina booting, matak bisa pamaké mikawanoh, ngomékeun, mendak kalepatan jeung ngaposisikeun lokasi kalepatan. Sahingga bisa nangtukeun lengkah pangsaéna.

## Rujukan
ROM

jmpl|ROM Komputer
**ROM (réad Only Memory)** nyaéta mémori anu ngan bisa dibaca, henteu bisa dihapus atawa dirobah ku pamakéna, sabab program éta geus dieusian ku pabrik anu ngadamelna, ROM ayana panceg tina BIOS anu panceg dina motherboard anu ngagaduhan fungsi keur ngatur peripheral. ROM béda jeung RAM, upami ROM mah ngan bisa dibaca wungkul alias henteu bisa dirobah, édit jeung sajabana, upami RAM mah salian bisa diédit jeung dirobah, bisa ogé dibaca.

Data dina ROM diselapkeun langsung ku jalan mask wanoh ti assembly chip. Hal ieu ngajadikeun éta pisan ekonomis, utamana lamun urang ngahasilkeun baréa-réa. Tapi ogé jadi pisan mahal sabab henteu fléksibel. Salah sahiji parobahan malah salah bit merlukeun topeng anyar nu geus pasti moal mirah. Sabab henteu fléksibel lajeng jarang ngagunakeun éta deui, aplikasi sejen nu sarua jeung CD-ROM  ieu prerecorded anu kasohor, salah sahiji CD musik. Kontras jeung pamadegan loba jalma yén CD-ROM ieu ditulis kalayan laser data dina CD-ROM rada dicitak dina piring plastik.

## Rujukan